**Referat styremøte 20.08.2018**

**Start klokken: 20.00**

**Til stede: Alle representert**

**Sak 22/18 - Godkjenning av forrige referat**

**Vedtak**: Godkjent

**Sak 23/18 - Post**

- Momskompensasjon: Levert inn søknad i august.

- Mail fra Lene Balsvik.

 Hun har kommet inn på Trener 2-Utdanning og ønsker støtte til å gjennomføre dette.

Styret ønsker å gi støtte, men med forbehold om at klubben kan inngå en avtale. Den skal gå ut på at Lene gir noe tilbake i form av treninger, kurs osv.

- Mail fra Veronica Johnsen.

 **1.** Ønske om at SATS-gruppa får ri fredager når det er Andreaskurs.

Dette kommer an på om Andreas har tid fredager. Fram til jul er det bare satt opp kurs på lørdag og søndag.

**2**. Innkjøp til ridehallen: trillebår, nye koster og stallbutler.

**3.** Iselinkurs 21-23.09. Hvis flere vil delta på kurs med Iselin, skal de gå sammen om å få henne til stallen?

Styret stiller seg positiv til at klubbens ryttere rir for flere trenere, men ønsker ikke å arrangere dette. Fint om de som vil være med går sammen om dette.

**Vedtak:** Tas til etterretning.

**Sak 24/18 - Økonomi**

Eli informerer, nytt regnskap i juli.

**Vedtak**: Regnskapet er gjennomgått uten anmerkninger.

**Sak 25/18 – Status Ridehall**

- For klubben er egenandelen på ridehallen alt for høy. Monica Hauan på saken og purrer på svar.

- Ridehallen samler opp vann og fører det foran stallen. Vannet må ledes vekk og mot parkeringsplassen. Katrine sjekker opp hvilken jobb som må gjøres og kostnader rundt dette.

- Tribunen inne i ridehallen må vaskes og males. Nå er det for sent på året til at det tørker opp inne i hallen. Renovering blir på neste års agenda.

- Ridebanebunnen må vannes da det er veldig støvete. Katrine på saken. 1.september setter hun opp utstyret for å vanne i hallen.

**Vedtak:** Tas til orientering

**Sak 26/18 – Stevner 2019**

- Klubben har søkt om L-stevne 15-16.juni 2019.

- Klubben ønsker i tillegg å ha et D-stevne eller KM, men venter med å sette dato på dette til L-stevnesøknaden er godkjent.

**Vedtak:** Tas til orientering.

**Sak 27/18 – Jubileumsfest**

Styret setter 13.oktober 2018 som eventuell dato. Vi må høre med Gapahuken om de har datoen ledig for jubileumsfest.

**Vedtak:** Monica Hauan på saken.

**Sak 28/18 – Andreaskurs**

Det er vanskelig å få fylt opp Andreaskursene. Styret ønsker å fortsette med tilbudet og få Andreas opp hit ca en gang i måneden.

**Vedtak:** Klubben skal annonsere med ledige plasser ut til andre staller og klubber. Disse skal få tilbudt samme pris som SØRFs medlemmer, 600 kr per time.

**Sak 29/18 - Rideskolen**

Ridekolen fortsetter ikke videre høsten 2018. Dette p.g.a få hester. Kristin, Eli og Anne har hatt et møte med rideskolelærer Lene Balsvik. Styret ønsker nå å se på mulighetene for å få til en rideskole i framtiden. Den må drives på en annen måte enn til nå som er mer bærekraftig.

**Vedtak:** Tas til orientering. Syret er ikke ferdig med rideskoledriften, men må se på andre muligheter.

**Sak 30/18 - Eventuelt**

**Sak A** – Innkjøp av møkkagreip, kost, trillebår og stallbutler.

**Vedtak:** Godkjent

**Møtet hevet**: 20.50

Referent: Hege Alexandersen